बीटीसी एसेमब्लिनि बुंथिगिरि आरो भैरबखुन्डा फोर्बो खुंफुं आफादनि आफादगिरि ट्रीदीप दैमारि बिथांमोनहा नुजाथिनायजों लोगोसे फोर्बोनि गाहाय खन्भेनर आरो बीटीसी खुंथायनि भैरबखुन्डा बियाबनि MCLA रिपेन दैमारि बिथांआबो प्रेस जथुमायाव बाहागो लादोंमोन। भैरबखुन्डा फोर्बोखौ खुंफुंनो लानाय खमिटिआ बुङोदि, भैरबखुन्डानि फोर्बोआ गोबाव समनिफ्रायनो गुबुन गुबुन हारि आरो राव रायज्लायग्राफोरनि गेजेराव गोरोबज्लायनायनि बिदिन्थि। लोगोसे भुटान आरो अरुनाछल हादोरसाफोरनि सुफुंफोरजों गोरोबज्लायखौबो दिन्थिफुंगोन होन्ना फोरमायो, बिथांमोनहा फोरमायनानै होबावोदि, भैरबखुन्डा फोर्बो फालिनायनि गुबै थांखिआ टुरिझम बिफानखौ जौगाखांनाय लाबोनाय आरो हादोरसायाव साख्रि गोयै लाइमोन, जाय लाइमोनफोरा गोजौ सोलोंथाय गोनां बिथांमोनि थांनानै थानायाव बिहोमा होनाय।